**TEHNISKĀ SPECIFIKĀCIJA**

Par drošības tehnisko sistēmu tehnisko projektu izstrādi un autoruzraudzību darbu izpildes laikā un citu shēmu un plānu izstrādi”**Vispārējās prasības:**

* 1. Pasūtītājs pasūta un Pakalpojuma sniedzējs veic drošības tehnisko sistēmu **(**ugunsgrēka atklāšanas un trauksmes signalizācijas (UATS), video novērošanas sistēmas (VS), apsardzes signalizācijas (AS) un piekļuves kontroles sistēmas (PKS) (kopā Drošības tehniskās sistēmas) tehnisko projektu izstrādi un autoruzraudzību darbu izpildes laikā, objektu civilās aizsardzības plānojuma shēmu, telpu evakuācijas plānu un/vai ugunsdzēsības ūdens ņemšanas vietu izvietojuma shēmu izstrādi. Minētā tehniska dokumentācija tiek izstrādāta Pasūtītāja objektiem Rīgā.
  2. Projektēšanas darbi, shēmu un plānu izstrādes darbi jāveic saskaņā ar Latvijas Republikā spēkā esošajiem normatīvajiem aktiem, Latvijas būvnormatīviem un atbilstoši Valsts standartiem.
  3. Pirms piedāvājuma iesniegšanas (pirms iepirkuma procedūras piedāvājuma un cenu piedāvājumu Vispārīgās vienošanās darbības laikā iesniegšanas) pretendentiem obligāti ir jāveic attiecīgā objekta apsekošana. Objekta apsekošanas laikā pretendents aizpilda “Objektu apsekošanas lapa” (skatīt Tehniskās specifikācijas 1.pielikumu), kuru paraksta arī Pasūtītāja pārstāvis. Pakalpojuma sniedzējs (t.i., pretendents) attiecīgā objekta apsekošanas laikā “Objektu apsekošanas lapa” veic ierakstu par jebkādām konstatētajām atšķirībām no teritorijas plāna, t.sk., norādot attiecīgajā objektā esošās katras ēkas platību, ieejas un izejas (t.sk., evakuācijas) atrašanās vietu un skaitu, kā arī teritorijas iebrauktuvju un ūdens ņemšanas vietu skaitu, izvietojumu u.tml.
  4. Sastādot darbu izpildes kalendāro grafiku, kuru Pakalpojuma sniedzējam jāpievieno piedāvājumam, ir jānorāda izpildāmo darbu termiņi pa nedēļām (t.sk., dokumentācijas izstrāde un saskaņošana saskaņā ar Tehnisko specifikāciju), norādot katram darba veidam uzsākšanas un pabeigšanas laiku, ievērojot iesaistīto speciālistu noslodzi (skatīt Tehniskās specifikācijas 3.pielikumu).

1. **UATS tehniskā projekta izstrāde:**
   1. UATS tehniskā projekta izstrāde Pakalpojuma sniedzējam jāveic saskaņā ar Pasūtītāja sagatavoto UATS projektēšanas uzdevumu, kurā norāda:
      1. ar UATS izsargājamās ēkas/ telpas;
      2. projektējamās UATS veidu;
      3. UATS kontroles un vadības paneļa (-u) ražotāju un modeli;
      4. UATS kontroles un vadības paneļa (-u) atrašanās vietu (-as);
      5. UATS funkcijas kontrolējot vai vadot inženiertehniskās sistēmas;
      6. Citas nozīmīgas prasības UATS darbībai.
   2. Pakalpojuma sniedzējam (t.i., pretendentam) UATS tehniskā projekta sastāvā ir jāiekļauj sekojošas daļas:
      1. teksta daļa ar skaidrojošo aprakstu;
      2. grafiskā daļa: vispārīgie rādītāji, UATS iekārtu plāni, principālshēma;
      3. iekārtu specifikācija;
      4. projekta izstrādātāja apliecinošā dokumentācija.
   3. Pasūtītājs nenodrošina Pakalpojuma sniedzēju ar projektējamā objekta shēmām \*.dwg failu formātā.
   4. Pakalpojuma sniedzējs (t.i., pretendents) veic UATS tehniskā projekta saskaņošanu ar Pasūtītāju un nepieciešamības gadījumā ar citām trešajām personām.
   5. Attiecīgā objekta UATS tehniskais projekts tek izstrādāts un iesniegts Pasūtītājam 3 (trīs) mēnešu laikā no iepirkuma līguma noslēgšanas brīža. Termiņā ir iekļautas visas projektēšanas uzdevumā norādītās veicamās darbības, izņemot attiecīgā objekta apsekošanu, kas tiek veikta cenu aptaujas laikā.
   6. Iesniedzamais UATS tehniskā projekta, eksemplāru skaits: 3 eksemplāros drukātā veidā un 1 digitālā veidā (uz datu nesēja), t.i.:
      1. teksta materiāli elektroniskā formā, izmantojot Microsoft Office programmnodrošinājumu;
      2. grafiskos materiālus jānoformē*\*.dwg* formātā;
      3. viss projekts kopā *\*.pdf* formātā;
      4. visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli.
2. **Objekta civilās aizsardzības plānojuma shēmu, telpu evakuācijas plānu un ugunsdzēsības ūdens ņemšanas vietu izvietojuma shēmu izstrāde:**
   1. Objekta civilās aizsardzības plānojuma shēmu, telpu evakuācijas plānu un ugunsdzēsības ūdens ņemšanas vietu izvietojuma shēmu izstrāde Pakalpojuma sniedzējam jāveic saskaņā ar Pasūtītāja sagatavoto darba uzdevumu, kurā norāda:
      1. telpas, objektus un teritoriju, kurai tiks izstrādātas shēmas vai plāni;
      2. shēmu vai plānu atrašanās vietas telpās vai teritorijā;
      3. pasūtītājam nepieciešamo papildus informācijas atspoguļojumu shēmās un plānos;
      4. skaitu un materiālu, no kāda tiks izgatavots plāns vai shēma.
   2. Pakalpojuma sniedzējs (t.i., pretendents) veic dokumentācijas saskaņošanu ar Pasūtītāju un nepieciešamības gadījumā ar citām trešajām personām.
   3. Attiecīgā objekta civilās aizsardzības plānojuma shēma, telpu evakuācijas plāni un ugunsdzēsības ūdens ņemšanas vietu izvietojuma shēmas tiek izstrādātas un iesniegtas Pasūtītājam 9 (deviņu) nedēļu laikā no iepirkuma līguma noslēgšanas brīža. Termiņā ir iekļautas visas darba uzdevumā norādītās un veicamās darbības, izņemot attiecīgā objekta apsekošana, kas tiek veikta cenu aptaujas laikā.
   4. Objekta civilās aizsardzības plānojuma shēmu, telpu evakuācijas plānus un ugunsdzēsības ūdens ņemšanas vietu izvietojuma shēmas, atbilstoši darba uzdevumā noradītajam skaitam un materiālam, iesniedz kopā ar izstrādes materiāliem:
      1. teksta materiāli elektroniskā formā, izmantojot Microsoft Office programmnodrošinājumu;
      2. grafiskos materiālus jānoformē *\*.dwg* formātā;
      3. izstrādātā shēma vai plāns *\*.pdf* formātā.
3. **Prasības UATS tehniskā projekta autoruzraudzībai darbu izpildes laikā:**
   1. Pakalpojuma sniedzējam jānodrošina, ka UATS ierīkošanas laikā attiecīgie darbi tiek veikti saskaņā ar izstrādāto UATS tehnisko projektu un Latvijas Republikā spēkā esošajiem normatīvajiem aktiem.
   2. Ja UATS ierīkošanas laikā tiek konstatēta nepieciešamība veikt korekcijas/ papildinājumus izstrādātajā UATS tehniskajā projektā, tad Pakalpojuma sniedzējam ir pienākums attiecīgās izmaiņas saskaņot ar Pasūtītāju un veikt visas nepieciešamās darbības UATS tehniskā projekta izmaiņu izstrādei, ievērojot saistošos tiesību aktus.
   3. Pasūtītāja pārstāvis 2 (divu) darba dienu laikā no būvdarbu līguma noslēgšanas brīža informē pakalpojuma sniedzēju par plānotajiem UATS tehniskajā dokumentācijā paredzētajiem darbiem attiecīgajā Pasūtītāja objektā. Pakalpojuma sniedzējs (t.i., projektētājs) ne vēlāk kā 5 (piecu) darba dienu laikā pēc paziņojuma saņemšanas uzsāk UATS tehniskā projekta autoruzraudzības darbus attiecīgajā Pasūtītāja objektā.